

 **REPUBLIKA HRVATSKA**

**OSJEČKO-BARANJSKA ŽUPANIJA**

 **OPĆINA JAGODNJAK**

 **JEDINSTVENI UPRAVNI ODJEL**

KLASA: 402-01/25-01/01

URBROJ: 2158-22-25-01-01

Jagodnjak, 02.01.2025.

Na temelju točke IV. Odluke o načinu raspodjele raspoloživih sredstava iz Proračuna Općine Jagodnjak za 2025. godinu namijenjenih financiranju projekata udruga te članka 13. Pravilnika o financiranju programa i projekata od interesa za opće dobro Općine Jagodnjak („Službeni glasnik“ Općine Jagodnjak broj 04/20.) Jedinstveni upravni odjel Općine Jagodnjak raspisuje

J A V N I N A T J E Č A J

za financiranje programa i projekata udruga od interesa za opće dobro

na području Općine Jagodnjak u 2025. godini

I.

PREDMET JAVNOG NATJEČAJA

Predmet ovog Javnog natječaja za financiranje programa i projekata udruga od interesa za opće dobro na području Općine Jagodnjak u 2025. godini (u daljnjem tekstu: Javni natječaj) je prikupljanje pisanih prijedloga programa i projekata Udruga, namijenjenih zadovoljavanju javnih potreba u prioritetnim područjima sport i društvene djelatnosti.

II.

UVJETI ZA PRIJAVU

Na ovaj Javni natječaj mogu se javiti sve Udruge sa sjedištem na području Općine Jagodnjak i/ili čiji su članovi s područja Općine Jagodnjak i/ili koje provode program i projekt na području Općine Jagodnjak, i to u području sporta i društvenih djelatnosti na području Općine Jagodnjak, a kojima temeljna svrha nije stjecanje dobiti.

Prijavu programa i projekta na Javni natječaj može podnijeti Udruga koja je upisana u Registar udruga te koja je podnijela zahtjev za usklađenje udruge sa novim Zakonom o udrugama (ukoliko to nije vidljivo i objavljeno u Registru udruga, udruga mora dostaviti dokaz da je predala zahtjev za usklađenje Statuta), koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Općini Jagodnjak te svim drugim davateljima financijskih sredstava iz javnih izvora.

III.

UKUPNA VRIJEDNOST JAVNOG NATJEČAJA

I IZNOS POTPORE

Za financiranje programa i projekata Udruga sredstva su osigurana u Proračunu Općine Jagodnjak za 2025. godinu, osigurano je na 1007A100701, 109.300,00 eura namijenjenih financiranju javnih potreba u sportu te na 1007A100703, 6.000,00 eura za nagradu zaslužnim sportistima.

IV. NAČIN I ROK PRIJAVE

Programi se prijavljuju na propisanim obrascima, koji čine sastavni dio ovog javnog natječaj.

Obrasce je potrebno u cijelosti popuniti tiskano elektronskim putem sa svim podacima koji se traže.

Svaka prijava mora biti ovjerena i potpisana od odgovorne osobe.

Uz prijavu je potrebno priložiti svu dokumentaciju kojom se dokazuje ozbiljnost namjere realizacije pripremljenih programa kao i postojanje opravdanosti da se program sufinancira iz proračuna Općine Jagodnjak.

Prijave se, na propisanim obrascima i s potrebnom dokumentacijom u zatvorenoj omotnici osobno predaju na sljedeću adresu:

OPĆINA JAGODNJAK

Jedinstveni upravni odjel

Borisa Kidriča 100

31324 Jagodnjak s naznakom ̋Za Javni natječaj za financiranje programa i projekata od interesa za opće dobro –NE OTVARAJ ̋.

Rok za podnošenje prijave na ovaj Natječaj je 30 dana.

Prijave koje ne udovoljavaju gore navedenim uvjetima i uvjetima definiranim u Uvjetima za prijavitelje, koje su nepotpune, pogrešno ili netočno ispunjene te koje pristignu izvan roka odnosno su poslane izvan roka neće se razmatrati.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje.

Udruge nezadovoljne odlukom o dodjeli sredstava ili odbijanju prijave imaju pravo prigovora sukladno Uputama za prijavitelje.

V. DODATNE INFORMACIJE

Sva pitanja vezana uz ovaj Javni natječaj mogu se postaviti elektroničkim putem, slanjem upita na adresu elektronske pošte:

opcina@jagodnjak.hr

JEDINSTVENI UPRAVNI ODJEL

OPĆINE JAGODNJAK